**VEDTEKTER FOR VEKSTBARNEHAGEN A/S**

Vedtektene bygger på Lov om barnehager av 6. juni 1975 nr. 30 endringer av 27.mai 1983 nr. 25 og 30. juni 1988, og er basert på vedtekter som gjelder kommunale barnehager i Asker kommune. Vedtektene er fastsatt av Samarbeidsutvalget (SU) i Vekstbarnehagen A/S på møte 01.02.1990 med endringer 13.01.1993, 21.03.2000, 30.10.2002, 01.09.2003, 01.06.2007. 01.02.2017, 20.11.2018, 11.03.2019, 30-01-2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **EIERFORHOLD**
	* Vekstbarnehagen er et aksjeselskap
	* Styreformann er Jorun Buli-Holmberg.
2. **FORMÅL**
	* Barnehagens formål er å gi det enkelte barn gode oppvekstvilkår i tråd med egne forutsetninger, ressurser og muligheter.
	* Barnehagen velger å fremstå som nøytral med hensyn til livssyn. Dette står imidlertid ikke i motsetning til å gi barna en oppdragelse i samsvar med de kristne grunnverdier.
	* Barnehagen drives i samsvar med gjeldende lover, forskrifter og retningslinjer.
3. **OPPTAKSRUTINER/MYNDIGHET**
	* Opptaket er samordnet med Asker kommune.
	* Opptaket foretas av styrer i samarbeid med eier.
	* Opptaket skal forelegges for SU.
4. **OPPTAKSKRITERIER**
	* Barnehagen har 3 avdelinger, en småbarnsavdeling med alderen 0-3 og en storebarnsavdeling med alderen 3-6, og en naturavdeling (3-6 år).
	* Opptak av nye barn følger barnehagens prioritering ved opptak i samspill med eksisterende barnegruppe for å skape en jevn spredning mht alder og kjønnsfordeling.
	* Nummerert venteliste utarbeides ved opptak. Ved oppsigelse i løpet av året benyttes ventelisten.
	* Retningslinjer for prioritering ved opptak:
5. Barn med spesielle behov og nedsatt funksjonsevne skal etter § 13 i Lov om barnehager
6. Søsken til barn som allerede har plass i barnehagen.
7. Barn fra nærmiljøet og Nes Hageby Vel

Når flere barn fyller samme kriterier, vil det være de eldste barna få fortrinn. I tråd med barnehagelovens paragraf 13 vil barn med spesielle behov alltid bli prioritert først.

1. **AREALUTNYTTELSE**
* Vekstbarnehagenhar lokaler i Årengeveien 1b og leier lokaler og uteareal i eiendommen til Nes Hageby Vel, Grønsundåsen 7, Nes Hageby Barnepark.
	+ Avdelingen i 1.etg. i Årengeveien 1b har et nettoareal på 80 m2 og et bruttoareal på 92m2. (10 barn)
	+ Storebarnsavdelingen i 2.etg. i Årengeveien 1b har et nettoareal på 80 m2 og et bruttoareal på 92m2. (20 barn)
	+ Småbarnsavdelingen i 1- etg. i Årengveien 1b har barn over 2,5 år et nettoareal på 4 m2 pr barn under 2, 5 år et nettoareal på 8 m2 pr barn.
	+ I naturavdelingen i Grønsundåsen 7 har barn over 2,5 år et lekeareal på 3 m2. (30 barn)
1. **FORELDREBETALING**
	* For plassen betales et innskudd før barnets oppstart tilsvarende en månedsbetaling.
	* Eier fastsetter månedsbetaling ved årsskifte hvert år og i tråd med maksbetaling for barnehager.
	* I tillegg til den månedlige betalingen kommer kostpenger som skal dekke to måltider om dagen, lunsj og ettermiddagsmat med frukt.
	* Det betales for 11. måneder i året (Juli er betalingsfri).
	* Det betales for den tiden barnet er borte fra barnehagen også ved sykdom.
2. **OPPTAKSPERIODE/OPPSIGELSESFRIST**
	* Barn som er tildelt plass beholder den så lenge foreldrene ønsker det.
	* **Oppsigelsesfristen er 3.måneder beregnet fra den første i etterfølgende måned. *Oppsigelsen sendes skriftlig.***
	* Eier kan si opp avtaleforholdet ved brudd på kontrakt; manglende betaling eller mangelfull utnyttelse av plassen. Ved mangelfull betaling gjelder oppsigelsen med umiddelbar virkning. Oppsigelsen sendes skriftlig.
3. **HELSEBESTEMMELSER**
	* Ved sykdom skal barnet holdes hjemme.
	* Barnehagens styrer avgjør om et barn på grunn av sykdom midlertidig og inntil en uke, ikke kan være i barnehagen av hensyn til seg selv eller de andre barna.
	* Det pedagogiske personalet skal vurdere om barnet må sendes hjem dersom allmenntilstanden er så redusert at det ikke er tilrådelig for barnet å være i barnehagen.
4. **ÅPNINGSTIDER/STENGING/FERIER**
	* Barnehagen er åpen fra mandag til fredag fra kl 7.30 – kl 17.00.
	* Barnehagen er stengt 5 hele dager i året i forbindelse med personalets planleggingsdager (2 dager høst og 3 dager vår).
	* Styrer fastsetter datoene for planleggingsdagene.
	* Barnehagen er stengt i juleferien fra julaften, 1. og 2.juledag, dagene mellom jul og nyttår inklusive nyttårsaften og 1.nyttårsdag. Lille julaften stenger barnehagen klokken 14:00
	* Barnehagen er stengt i påskeferien fra palmelørdag inklusive dagene mellom palmesøndag og skjærtorsdag, samt skjærtorsdag, langfredag, 1. og 2.påskedag.
	* Barnehagen er stengt 1. mai, 17.mai, Kristi Himmelfartsdag og 1. og 2.pinsedag.
	* Barnehagen holder stengt 4 uker i juli.
	* Styrer skal i samråd med eier stenge barnehagen, hvis det av helsemessige grunner er uforsvarlig å holde åpent.
	* Styrer skal i samråd med eier stenge barnehagen, hvis det av helsemessige grunner er uforsvarlig å holde åpent.
	* Sterk underbemanning på grunn av sykdom i personalet kan være grunn til å stenge barnehagen eller en avdeling.
5. **DUGNAD OG FORELDREMØTER**
	* Det arrangeres to foreldremøter pr år (høst og vår). Høstmøtet er slått sammen med foreldrerådsmøtet.
	* Det gjennomføres to dugnader pr år (høst og vår).
6. **FORELDRERÅD**
	* Barnehagen skal ha et foreldreråd som består av foreldrene til alle barna.
	* Foreldrerådet skal ha minst ett møte i året.
	* Personalsaker skal ikke behandles i foreldrerådet.
	* Foreldrerådet skal fremme samarbeid mellom hjem og barnehage.
	* Rådet kan be om å få forelagt saker av betydning for foreldrenes med hensyn til barnehagens drift. I slike saker har foreldrene rett til å uttale seg før avgjørelser blir tatt.
	* Ved avstemning i rådet avgis en stemme for hver av de fremmøtte.
	* Første møtet om høsten innkaller styrer til samarbeid med foreldrerepresentantene i Samarbeidsutvalget (jf punkt 12 i vedtektene).
	* På foreldrerådsmøtet om våren velges det nye representanter til Samarbeidsutvalget som skal tiltre 1.januar.

Det velges 2 medlemmer og 2 varamedlemmer

Disse fire utgjør også et utvalg som skal lede foreldrerådets arbeid.

Alle valg gjøres for to år ad gangen.

Det skal være skriftlig valg hvis noen krever det.

Ansatte som selv har barn i barnehagen er ikke valgbare.

1. **SAMARBEIDSUTVALG (SU)**
	* SU skal se til at barnehagen blir drevet innenfor rammen av lover, forskrifter, retningslinjer og vedtekter.
	* SU skal være et samarbeidsorgan mellom foreldre, de ansatte og eier.
	* Sammensetningen er to fra foreldre, to ansatte og en fra eier.
	* SU konstituerer seg på det første møtet etter at medlemmene er valgt 1. januar.
	* Styrer innkaller til det konstituerende møtet, og til de andre møtene innkaller lederen av SU i samarbeid med styrer.
	* Det skal føres møtebok.
	* SU skal forelegge saker som er av betydning for barnehagens drift. SU har rett til å uttale seg før avgjørelser blir tatt.
	* Foreldrerepresentantene skal be om foreldrerådets syn i saker som anses svært viktig for foreldrene.
	* SU skal uttale seg om endringer i vedtekter.
	* Styrer skal informere SU om opptak av barn.
	* Styrer skal informere SU om ansettelser.
	* SU representantene skal underskrive på taushetsplikt.
2. **INTERNKONTROLL**
	* Det er utarbeidet retningslinjer for internkontroll som skal følges opp av barnehagens styrer i samarbeid med de ansatte og eier.
3. **VEDTEKTSENDRINGER**
	* Vedtektsendringer foretas av eier i samarbeid med styrer etter uttalelse fra SU.
	* Vedtektene for Vekstbarnehagen A/S er gjort gjeldende fra 1.februar 1990, med endringer fra 13. januar 1993, 23.mars 2000, 1. september 2003, 1.juni 2007 og 1. februar 2017, 20.11.2018,11.03.2019 og 30.01.2020.